Verðtryggð lán hafa lægri greiðslubyrði í upphafi heldur en óverðtryggð lán , en hægari eignamyndun . Vextir og höfuðstóll taka tillit til breytinga á verðlagi með breytingum á vísitölu neysluverðs . Fastir vextir eru með stöðugri greiðslubyrði frá mánuði til mánaðar en mögulega hærri vaxtagreiðslur að jafnaði , vegna áhættuálags , auk þess sem vextirnir gætu verið of háir , ef verðbólga minnkar . Stjórn sjóðsins tekur ákvörðun um fasta verðtryggða vexti . Gerð er krafa um 1. veðrétt þegar um er að ræða fasta vexti . Sjóðurinn innheimtir 1% uppgreiðslugjald af umframgreiðslum inn á lán sem bera fasta vexti , fyrstu 5 ár af líftíma skuldabréfs . Ekki er innheimt uppgreiðslugjald ef umframgreiðsla nemur lægri fjárhæð en 1.000.000 kr. á ársgrundvelli í samræmi við lög nr. 118 / 2016 . Þegar viðbótarlán er að ræða vegna fyrstu kaupa leggst 0,5% álag á gildandi vexti . Breytilegir vextir hafa lægri vaxtagreiðslur að jafnaði , en geta hækkað ört ef verðbólga eykst . Vextirnir taka breytingum á þriggja mánaða fresti , þ.e. 1. hvers mánaðar í upphafi hvers ársfjórðungs og eru 0,70 prósentustigum hærri en meðalávöxtun undangengins almanaksmánaðar á nýjasta flokki íbúðabréfa til 30 ára ( HFF150644 ) skráð í Kauphöll Nasdaq OMX . Hægt er að greiða lán með breytilegum vöxtum upp hvenær sem er án uppgreiðslugjalds . Þróun breytilegra vaxta verðtryggðra lána Greiðslubyrði óverðtryggðra lána er hærri yfir lánstímann en á verðtryggðum lánum en eignamyndun er hraðari . Greiðslubyrðin er breytileg og getur sveiflast til hækkunar eða lækkunar . Birta lífeyrissjóður býður eingöngu óverðtryggð lán með breytilegum vöxtum . Höfuðstóll greiðist hægar niður í samanburði við lán með jöfnum afborgunum . Hraðari niðurgreiðsla höfuðstóls lækkar heildarkostnað vegna lántöku .